**ΑΝΑΚΟΙΝΩΣΗ ΓΙΑ ΕΓΓΡΑΦΕΣ ΣΤΗΝ Α’ ΤΑΞΗ ΔΗΜΟΤΙΚΟΥ ΓΙΑ ΤΟ ΣΧΟΛΙΚΟ ΕΤΟΣ 2024-2025**

 Σας ενημερώνουμε πως ξεκινά η διαδικασία εγγραφής μαθητών/τριών στην Α΄ τάξη **από την Παρασκευή 1η Μαρτίου έως και την Τετάρτη 20 Μαρτίου 2024**. Μετά την ημερομηνία αυτή οι εγγραφές θεωρούνται εκπρόθεσμες και απαιτείται η έγκριση της Διευθύντριας Πρωτοβάθμιας Εκπαίδευσης.

Α) Οι υποβολές των αιτήσεων και τα δικαιολογητικά που συνοδεύουν την αίτηση εγγραφής θα γίνονται κάθε μέρα από την Παρασκευή 1η Μαρτίου ως και την Τετάρτη 20 Μαρτίου από τις **08:30 π.μ. ως και τις 11:30 π.μ.** με φυσική παρουσία.

Β) Τα όρια της σχολικής μονάδας και ο χάρτης των ορίων της σχολικής μας μονάδας αποτυπώνονται στην ιστοσελίδα της Διεύθυνσης Π.Ε. Δυτ. Θεσ/νίκης.

**Γ) Δικαιολογητικά που απαιτούνται:**

**α.**Πιστοποιητικό γέννησης Δήμου ή Κοινότητας.

**β.**Βιβλιάριο Υγείας του/της μαθητή/τριας, ή προσκόμιση άλλου στοιχείου, από το οποίο να αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών

**γ.**Το Ατομικό Δελτίο Υγείας Μαθητή/τριας (Α.Δ.Υ.Μ.)

**δ.** Αποδεικτικό στοιχείο από το οποίο να προκύπτει η διεύθυνση κατοικίας του/της μαθητή/τριας.

**ε.** Βεβαίωση Φοίτησης Νηπιαγωγείου, η οποία εκδίδεται από το νηπιαγωγείο και θα προσκομιστεί από τον/τη γονέα ή τον/τη κηδεμόνα του/της μαθητή/τριας.